CELEX: 62017CN0059
Language: sk
Date: 2017-02-03 00:00:00
Title: Vec C-59/17: Návrh na začatie prejudiciálneho konania, ktorý podala Conseil d’État (Francúzsko) 3. februára 2017 – SCI Château du Grand Bois/Établissement national des produits de l’agriculture et de la mer (FranceAgriMer)

10.4.2017   
            
            
               SK
            
            
               Úradný vestník Európskej únie
            
            
               C 112/27
            
         Návrh na začatie prejudiciálneho konania, ktorý podala Conseil d’État (Francúzsko) 3. februára 2017 – SCI Château du Grand Bois/Établissement national des produits de l’agriculture et de la mer (FranceAgriMer)
   (Vec C-59/17)
   (2017/C 112/37)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d'État
   
      Účastníci konania pred vnútroštátnym súdom
   
   
      Dovolateľka: SCI Château du Grand Bois
   
      Odporca v odvolacom konaní: Établissement national des produits de l’agriculture et de la mer (FranceAgriMer)
   
      Prejudiciálne otázky
   
   
               1.
            
            
               Umožňujú ustanovenia článkov 76, 78 a 81 vykonávacieho nariadenia z 27. júna 2008 (1), aby zamestnanci, ktorí uskutočňujú kontrolu na mieste, vstupovali na pozemky poľnohospodárskeho podniku bez predchádzajúceho súhlasu prevádzkovateľa tohto podniku?
            
         
               2.
            
            
               Ak by odpoveď na túto prvú otázku bola kladná, treba rozlišovať jednotlivé prípady podľa toho, či sú dotknuté pozemky ohradené alebo neohradené?
            
         
               3.
            
            
               Ak by odpoveď na túto prvú otázku bola kladná, sú ustanovenia článkov 76, 78 a 81 vykonávacieho nariadenia z 27. júna 2008 zlučiteľné so zásadou nedotknuteľnosti obydlia zakotvenou v článku 8 Európskeho dohovoru o ochrane ľudských práv?
            
         
      (1)  Nariadenie Komisie (ES) č. 555/2008 z 27. júna 2008 , ktorým sa ustanovujú podrobné pravidlá vykonávania nariadenia Rady (ES) č. 479/2008 o spoločnej organizácii trhu s vínom, pokiaľ ide o podporné programy, obchod s tretími krajinami, výrobný potenciál a kontroly vo vinárskom sektore (Ú. v. EÚ L 170, 2008, s. 1),